S-492/2008

Mál þetta, sem þingfest var í dag og dómtekið samdægurs, var höfðað með ákæru lögreglustjórans á Selfossi, dagsettri 26. ágúst 2008 á hendur K-kk-þgf Þ-kk-þgf J-kk-þgf kt: 000000-0000, Hrefnugötu 5, Reykjavík til dvalar að Laugarási, Bláskógarbyggð,

„fyrir umferðarlagabrot

I.

með því að hafa,aðfaranótt sunnudagsins 2. mars 2008 ekið bifreiðinni NA-825 austur Suðurlandsveg við Hveragerði, óhæfur til að stjórna ökutækinu örugglega vegna áhrifa kókaíns og tetrahýdrókannabínóls

Telst brot ákærða varða við 1., sbr. 2. mgr. 45. gr. a umferðarlaga nr. 50/1987 sbr. 5. gr. laga nr. 66/2006, sbr. 1. mgr. 100. gr. nefndra umferðarlaga.

II.

með því að hafa, síðdegis föstudaginn 7. mars 2008, ekið bifreiðinni NA-825 austur Suðurlandsveg við gatnamót Biskupstungnabrautar og Suðurlandsvegar, Sveitarfélaginu Árborg óhæfur til að stjórna bifreiðinni örugglega vegna áhrifa kókaíns og tetrahýdrókannabínólsýru og fyrir að hafa í umrætt sinn haft í vörslu sinni 2,56 gr af maríhúana sem lögregla fann við leit í bifreið ákærða.

Telst brot ákærða varða við 1., sbr. 2. mgr. 45. gr. a umferðarlaga nr. 50/1987 sbr. 5. gr. laga nr. 66/2006, sbr. 1. mgr. 100. gr. nefndra umferðarlaga og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til að sæta sviptingu ökuréttar samkvæmt 101. og 102. gr. umferðarlga nr. 50/1987, sbr. lög nr. 44/1993, lög nr. 57/1997, lög nr. 23/1998, lög nr. 132/2003, lög nr. 84/2004 og lög nr. 66/2006.“

Ákærði kom fyrir dóminn við þingfestingu málsins og játaði brot sín greiðlega. Játning ákærða er í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 125. gr. laga nr. 19/1991 og var það tekið til dóms án frekari sönnunarfærslu er ákærða, sem óskaði ekki eftir verjanda, og sækjanda hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Samkvæmt sakavottorði sem liggur frammi í málinu gekkst ákærði undir sátt þann 13. júní 2005 og var gert að greiða 267.000 króna sekt til ríkissjóðs fyrir brot gegn lögum um ávana- og fíkniefni.

Í matsgerð frá Rannsóknastofu í lyfja-og eiturefnafræðum dagsett 2. apríl 2008, vegna ákæruliðar I. kemur fram að kókaín og kannabínóíðar hefðu fundist í þvagi ákærða og að í blóði ákærða hefði mælst kókaín 25ng/ml og tetrahýdrókannabínól 1,9 ng/ml. Þá segir í matsgerð dagsettri 22. apríl 2008 vegna ákæruliðar Ii að í þvagi hafi fundist kókaín og tetrahýdrókannabínólsýra og í blóði hafi mælst kókaín 135 ng/ml. Um málavexti að öðru leyti vísast til ákæruskjals. Sannað er að ákærði framdi brot þau sem greinir í ákæru og eru þau réttilega færð til refsiákvæða. Ákærði hefur með háttsemi sinni unnið sér til refsingar.

Sakaferill ákærða hefur ekki áhrif á ákvörðun refsingar í máli þessu.

Refsing ákærða er ákveðin 220.000 krónur í sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í sextán daga. Þá ber að svipta ákærðu ökuleyfi í tíu mánuði frá 27. maí 2008 að telja en ákærði var sviptur ökurétti til bráðabirgða þann dag.

Samkvæmt yfirliti er sakarkostnaður vegna lyfjarannsókna og matsgerðar 277.781 króna sem ákærða ber að greiða með vísan til 165. gr. laga nr. 19/1991. Þá skal ákærði sæta upptöku á 2,56 grömmum af marihúana.

G-kk-nf Ö-kk-nf J-kk-nf, fulltrúi sýslumannsins á Selfossi sótti mál þetta.

Á-kvk-nf G-kvk-nf héraðsdómari, kveður upp dóm þennan.

D ó m s o r ð :

Ákærði, K-kk-nf Þ-kk-nf J-kk-nf, greiði 220.000 króna sekt til ríkissjóðs innan fjögurra vikna frá uppkvaðningu dóms að telja en sæti ella fangelsi í sextán daga.

Ákærði er sviptur ökurétti í tíu mánuði frá 27. maí 2008 að telja.

Ákærði greiði sakarkostnað kr. 277.781 krónu.

Ákærði sæti upptöku á 2,56 grömmum af marihúana.

Á-kvk-nf G-kvk-nf.